Aaditjad
Aaditjad on hinduismis (Sanskriti keeles आदित्य, Āditya [aːd̪ɪt̪jɐ], otsetõlkes 'Aditist') lõpmatust esindava jumalanna Aditi järeltulijad. Ainsuses kasutatalses nime Aaditja ka päikesejumal Surya kohta. Üldiselt arvatakse Aaditjasid olevat kaksteist. Nad on Vivasvān, Aryaman, Tvashta, Savitr, Bhaga, Dhata, Mitra, Varuna, Amsha, Pushan, Indra ja Vishnu (Vamana kujul). Aaditjad esinevad "Rigveedas", kus neid on 6–8 ja nad kõik on meessoost. Braahmanates kasvab nende arv 12-ni. Mahābhāra ja Puraanad mainivad Aaditjade isana tarka nimega Kashyapa. Väidetavalt valitseb igat aasta kuud erinev Aaditja.